Jasper (香港大學治療犬)

Jasper係一隻英國古代牧羊犬，2017年12月加入香港大學圖書館成為治療犬，直到2021年因為腳部手術引起併發症離世。

早年生涯 
喺佢一歲嗰年，俾港大圖書館公共關係及發展主管陳洪華喺救狗之家領養返嚟，直到9歲嗰陣加入港大。

加入香港大學 
2017年12月，香港大學開始咗圖書館治療犬試驗計劃，希望幫助同學舒緩考試壓力。而九歲嘅Jasper就加入咗香港大學圖書館，由主人Gary負責照顧佢。嗰陣傳媒形容，佢個樣傻下傻下但係好乖。至於平日生活方面，佢高60cm，每日要食兩餐、出外行街4次、經常要睏覺。性格方面，佢特別鍾意游水同玩玩具。港大仲特登幫佢整咗一張圖書館駐館治療犬職員證，同一件湖水綠色嘅狗狗衫。

個計劃本來只係3日嘅試驗，但係由於Jasper大受歡迎，所以後來學校就畀佢長駐。

人狗關係

香港大學
出名狗